উত্তরবঙ্গ সফরে অমিত শাহ, পাহাড়বাসীর উদ্দেশ্যে কী বার্তা দিলেন?

ওয়েব ডেস্ক : আর মাত্র ৭ দিন। তার পর বঙ্গে শুরু হবে প্রথম দফার নির্বাচন। এদিন দার্জিলিংয়ের লেবং ময়দানে দার্জিলিং ও কার্শিয়াং বিধানসভার বিজেপি প্রার্থীর সমর্থনে সংকল্প সভায় বক্তব্য রাখলেন অমিত শাহ। এর পর সভা করবেন তিনি। তবে আজকের জনসভা থেকে পাহাড়বাসীর উদ্দেশ্যে ও দলীয় নেতা-কর্মী-সমর্থকদের কী বার্তা দেন সেদিকে তাকিয়ে সকলে ।

এক নজরে

শেষ আপডেট: 15.23

পদ্ম প্রতীকে ভোট দিন

“আপনারা পদ্ম প্রতীকে ভোট দিন। তৃণমূলের গুন্ডাদের আমরা খুঁজে নেব।” বললেন শাহ

শেষ আপডেট: 15.10

জলপাইগুড়ি থেকেই মমতা-বিদায়ের সূচনা হবে

“এখানকার সাতটি আসনই মোদীজিকে দিন। জলপাইগুড়ি থেকেই মমতা-বিদায়ের সূচনা হবে।” জলপাইগুড়ির সভা থেকে বললেন শাহ

শেষ আপডেট: 13.02

মুখ্যমন্ত্রীকে আক্রমণ অমিত শাহের

যে ভাবে দার্জিলিংয়ে গোর্খাদের উপর মিথ্যে পুলিশ কেস করা হয়েছে, তার জবাব ভোট বাক্সে পাবেন দিদি। এ বার গোর্খা সমস্যার সমাধান হবেই।

শেষ আপডেট: 12

বড় প্রতিশ্রুতি অমিত শাহের

গোর্খা নেতাদের বিরুদ্ধে সমস্ত মামলা প্রত্যাহার করা ববে। প্রতিশ্রুতি অমিত শাহের

শেষ আপডেট: 12.44

পাহাড়ের সমস্যার সমাধান হবে, বললেন শাহ

বিজেপি ক্ষমতায় এলে পাহাড়ের সমস্যার সমাধান করা হবে : অমিত শাহ

শেষ আপডেট: 12.34

দার্জিলিংয়ের জনসভায় ভার্চুয়ালি বার্তা অমিত শাহের

আবহাওয়া খারাপ থাকার জন্য দার্জিলিংয়ে নামতে পারল না অমিত শাহের কপ্টার। মালদা থেকেই দার্জিলিংয়ের জনসভায় ভার্চুয়ালি বার্তা দিলেন অমিত শাহ